Diari Oficial de la Generalitat Valenciana


Sumari del DOGV 4460, del 14-03-2003 (2003/3061)

Notificació a les persones interessades en l'expedient de la present resolució i citació per tal que puguen personar-se en les actuacions del recurs contenciós administratiu nº 03/807/2002.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4460

Data del DOGV
:   14-03-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/3061


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a les persones interessades en l'expedient de la present resolució i citació per tal que puguen personar-se en les actuacions del recurs contenciós administratiu nº 03/807/2002. [2003/X3061]
  
En compliment del que disposa el punt tercer de la Resolució del director general de Ports i Costes de 7 de març de 2003, de remissió d'expedient i citació d'interessats en el recurs contenciós administratiu 03/807/2002, d'acord amb el que estableix l'article 59.5.a) de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de la citada resolució per tal que el present anunci servisca de notificació de l'anterior als veïns de Xàbia.
  
Vista la citació a comparèixer formulada pel Tribunal Superior de Justícia de la Comunitat Valenciana, Sala Contenciosa Administrativa, Secció Tercera, en el recurs contenciós administratiu nº 03/807/2002, interposat per Fesánchez, SL, i Gestora Dársena Sur, SL, contra la resolució del conseller d'Obres Públiques, Urbanisme i Transports, de data 26 de febrer de 2002, per la qual es denega a la mercantil Gestora Dársena Sur, SL (abans Fesánchez, SL), la concessió administrativa sol·licitada consistent en l'ampliació del port de Xàbia per a ús esportiu, segons projecte bàsic subscrit per Ramón Campomanes Grande, arquitecte, i Diego Yagüe Valdivieso, enginyer de Camins, Canals i Ports, i visat pel Col·legi Oficial d'Arquitectes i pel Col·legi d'Enginyers de Camins, Canals i Ports el 20 de maig de 1999 amb el nº 107836.
  
Vistos els articles 48 i 49 de la Llei 29/1998, de 13 de juliol, reguladora de la Jurisdicció Contenciosa Administrativa, resolc:
  
1r) Remetre al Tribunal Superior de Justícia de la Comunitat Valenciana, Sala Contenciosa Administrativa, Secció Tercera, l'expedient en què se sustenta l'acte administratiu recorregut, perquè tinga efectes en el recurs contenciós administratiu nº 03/807/2002, interposat per Fesánchez, SL, i Gestora Dársena Sur, SL, contra la resolució dictada en esto que va posar fi a la via administrativa, una vegada que s'hagen unit les notificacions de la citació als altres interessats en l'expedient.
  
2n) Notificar als interessats en l'expedient, a excepció de la recurrent, la present resolució i citar-los per tal que puguen personar-se en les actuacions de recurs contenciós administratiu 03/807/2002, indicats, si els convé segons dret, en el termini de nou dies, en la forma establida en els articles 49 i 50 de la Llei 29/1998, de la Jurisdicció Contenciosa Administrativa, i de la citació, se'n deixarà constància en l'expedient.
  
3r) Respecte dels veïns de Xàbia, donada la gran quantitat d'al·legacions rebudes en tràmit d'informació pública, practiqueu la notificació en la forma prevista en l'article 59.5.a) de la LRJPAC, sent esta addicional a la que es va efectuar al particular aparegut en primer terme en el primer dels escrits rebuts.